《送黄安国同年》
宋代·李石

沙水夜仍白，江月晓未收。
联船共一岸，撼枕闻开头。
五湖翻然归，凫雁芦花秋。
低徊弄水雪，笑面会有由。
有如此江波，大小同一浮。
纖花不自惜，风卷随轻鸥。
谁能徇残啄，五羖肥几牛。
我欲知行津，上峡询耡耰。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。